Παναγιώτης Λαγός

Ο Παναγιώτης Λαγός (Θεσσαλονίκη, 18 Ιουλίου 1985) είναι Έλληνας πρώην διεθνής ποδοσφαιριστής, ο οποίος αγωνιζόταν ως αριστερός αμυντικός και μέσος.

 Καριέρα 
 Σε συλλογικό επίπεδο 
μικρογραφία|αριστερά|150px|Ο Λαγός με τα χρώματα της ΑΕΚ
Ξεκίνησε την καριέρα του από τον Ηρακλή Θεσσαλονίκης, όπου αγωνίστηκε 76 φορές στο πρωτάθλημα. Τις περιόδους 2004-05, 2005-06 αναδείχτηκε ως ο καλύτερος νέος ποδοσφαιριστής, ενώ τη δεύτερη ειδικά χρονιά ήταν εντυπωσιακός και η δική του σημαντική συμβολή είχε ως αποτέλεσμα την έξοδο του Ηρακλή στην Ευρώπη.RSSSF: Greece 2005/06

Το καλοκαίρι του 2006, υπήρξε μεταγραφικός στόχος όλων των μεγάλων ομάδων της Ελλάδας, αλλά ο ίδιος επέλεξε την ΑΕΚ, με το κόστος της μεταγραφής του να φθάνει το 1 εκατομμύριο ευρώ.

Η πρώτη του περίοδος στην "Ένωση" δεν ήταν ευνοϊκή για εκείνον, καθώς τον Φεβρουάριο του 2007 τραυματίστηκε σοβαρά στον αχίλλειο τένοντα και έμεινε εκτός δράσης για 6 μήνες. Η επιστροφή του πραγματοποιήθηκε αρκετά μετά το ξεκίνημα της επόμενης περιόδου, με τον ίδιο να έχει μείνει φανερά πίσω σε θέμα φυσικής κατάστασης και τεχνικής, μετά το μακρύ διάστημα απουσίας του. Έως και την περίοδο 2009-10 ήταν συνήθως αναπληρωματικός, ενώ θέση βασικού κέρδισε την περίοδο 2010-11, χάνοντας ελάχιστους αγώνες και αυτά λόγω μικροτραυματισμών. Το καλοκαίρι του 2012, μετά τη φυγή πολλών πρωτοκλασάτων ποδοσφαιριστών λόγω οικονομικών προβλημάτων της ΑΕΚ, πήρε το αξίωμα του πρώτου αρχηγού της ομάδας.Ο ηγέτης Λαγός με καθυστέρηση έξι ετών

Τον Ιανουάριο του 2013 υπέγραψε συμβόλαιο συνεργασίας με την ουκρανική Βόρσκλα Πολτάβα διάρκειας 1,5 έτους,Υπέγραψε στη Βόρσκλα ο Λαγός, www.sport-fm.gr όμως μερικούς μήνες πριν τη λήξη του, τον Μάρτιο του 2014, λόγω της έκρυθμης κατάστασης στην Ουκρανία αποφάσισε να αποχωρήσει. Το καλοκαίρι του 2014 συμφώνησε με τον Απόλλωνα Σμύρνης, όπου παρέμεινε δύο χρόνια, συμπληρώνοντας 38 συμμετοχές και τρία τέρματα.

 Στις εθνικές ομάδες 
Έχει αγωνιστεί στην εθνική Ελπίδων αλλά και στην ολυμπιακή ομάδα στους Ολυμπιακούς Αγώνες του 2004.

Στις 21 Ιανουαρίου του 2006 έκανε το ντεμπούτο του με την εθνική Ανδρών σε φιλική ισοπαλία εναντίον της Νότιας Κορέας, στην οποία αριθμεί εννέα συνολικά συμμετοχές,Στατιστικά διεθνών στο epo.gr (πρώτο όνομα στην λίστα) τις οκτώ μεταξύ 2006-2008 επί θητείας Ότο Ρεχάγκελ και ακόμη μία το 2011 με προπονητή τον Φερνάντο Σάντος.

 Διακρίσεις 
 Σε συλλογικό επίπεδο 
 Κύπελλο Ελλάδας με την ΑΕΚ (2011)Κυπελλούχος η ΑΕΚ με ευτράπελα, επεισόδια και εισβολή με τη «λήξη»

 Σε ατομικό επίπεδο 
 2 φορές καλύτερος νέος ποδοσφαιριστής της χρονιάς, από τον ΠΣΑΠ (2005, 2006)contra.gr Γιορτή ΠΣΑΠ: Οι καλύτεροι της χρονιάς (14-11-2005)sport-fm.gr Κορυφαίοι Λυμπερόπουλος, Στολτίδης (11-12-2006).

 Παραπομπές 

 Εξωτερικοί σύνδεσμοι 



Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Βόρσκλα Πολτάβα
Κατηγορία:Ποδοσφαιριστές Απόλλων Σμύρνης
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές στους Θερινούς Ολυμπιακούς Αγώνες 2004